
Kommunedirektørens innstilling
Rapport knyttet til framdrift for etablering av tursti mellom Porsgrunn og Larvik, slik det framgår av saken, tas til orientering.


SAKSUTREDNING
Bakgrunn for saken
I bystyrets behandling av budsjett 2026, sak 166/25, ble det vedtatt følgende verbalforslag:
34. Bystyret ber kommunedirektøren nedsette en arbeidsgruppe bestående av to politikere samt representanter fra administrasjonen og «Fra togspor til turvei», med mål om å få fortgang i etableringen av turvei på nedlagt jernbanetrase mellom Porsgrunn og Larvik. Arbeidsgruppen rapporterer til formannskapet.
I og med at det rapporteres på våre investeringsprosjekter til relevant utvalg ut ifra det tjenesteområde prosjektet sorterer under, så tilsier ordlyden i vedtaket at dette skal rapporteres til formannskapet. Siste rapport ble gitt i møte 28.05.2026, OS 11/26.
Saksfremstilling
Rapport:
Tursti Porsgrunn Larvik
Omfang: Etterbruk av nedlagt jernbanespor til tursti mellom Porsgrunn og Larvik.
Prosjektfase: Utredning
Budsjett: Ikke gitt	Prognose:
Framdrift: Oppstart planarbeid ble varslet 22.06.2026, og frist for innspill var 09.08.2026. Fra Mattilsynet har det kommet krav om konsekvensutredning knyttet til drikkevannsinteresser i Farris. Dette arbeidet er ikke igangsatt, og det er foreløpig uavklart hvordan det vil påvirke den videre planprosessen.	Arbeidsgruppen er satt, og første møte i ble avholdt 24.06.2026.

Økonomi: Interesseforeningen Fra Togspor til Turvei bidrar med inntil en million kroner for å få detaljregulert det nedlagte jernbanesporet. En vedtatt reguleringsplan vil bidra til å gi oversikt over hvilke økonomiske konsekvenser overtagelse av arealer og realisering av tursti vil innebære for Porsgrunn kommune.
SHA/ HMS: Ingen relevante forhold
Øvrige kommentarer: Bane NOR har forlenget fristen for aksept av sitt tilbud fram til 31.12.2027.

